Ермолаев, Адриан Михайлович

Ермолаев Адриан Михайлович (1900—1977) — советийн , график, иллюстратор; ССРС Исбаьхьалчийн союзан декъахо.Адриан Ермолаев 

 Биографи 
Вина  шарахь Дон-тӀера-Ростов гӀалахь белхалочун доьзалехь.

1904 шарахь да-нана кхелхира Саратов, цигахь 1915 шарахь чекхйаьккхира гимнази.

1915—1918 шерашкахь дийшира Саратовра Боголюбовн сурт дилларан доьшийлехь.

Гражданийн тӀеман декъахо хилла: 1919 – 1922 шерашкахь тӀемаш бира Чапаевн дивизехь а, Донан эскарехь а.

ТӀом чекхбаьллачул тӀаьхьа, 1922—1925 шерашкахь, чертёжник-картограф, циркан а, гӀалин театран а исбаьхьалча болх бира Саратовхь.

1925—1927 шерашкахь дийшира Ленинградера исбаьхьаллин-промышленностан техникуман графикин факультетехь, цуьнан хьехархошна йукъахь бара Н. И. Дормидонтов, В. С. Сварог, П. А. Шиллинговский.

1927 шарахь дуьйна Ермолаев Адриан Москохахь болх бира. 1936 шарахь дуьйна цхьаьна гӀуллакх деш вара «Детгиз» арахецараллица.

Сийлахь-Боккха Даймехкан тӀом болуш Ермолаев фронте вахара, цуьнан жамӀ хилира цхьа могӀа тӀеман теманан кхолламаш. Иллюстраторан даржехь кхин дӀа а цхьаьна гӀуллакх дира «Берийн литература», «Советийн йаздархо», «Къона гварди» арахецараллашца; суьрташ дехкира Гайдаран, Кассилан, Маршакан, Бартон кхолламашна.Ермолаев Адриан Михайлович (1900—1977)

Велла 1977 шеран 30 декабрехь Москохахь.

 Кхолларалла 
А. М. Ермолаевс дехкина «Гражданийн тӀеман истореш» арахецараллина суьрташ. Цуо суьрташ дохкура «Вайн кхиамаш» (1929—1935), «30 де» (1934—1940), «Мурзилка» (1946 шарахь дуьйна, 1952 шарахь дуьйна журналан редколлегин декъахо) журналашна.ХУДОЖНИКИ «МУРЗИЛКИ» | АДРИАН ЕРМОЛАЕВ Чархан графикица болх бира, белхан масех цикл кхочушйеш. Исбаьхьалчин белхаш ду Пачхьалкхан Оьрсийн музейхь, ткъа кхин а москохан доларчу галерейшкахь а, гуламашкахь а.

Адриан Михайловича шен белхаш гайтина дуккха а регионийн а, йерриг союзан а гайтамашкахь, масала: москохан исбаьхьалчийн гайтамашкахь (1936, 1961); суьртан а, иллюстрацин а, плакатан а гайтамехь Ленинградехь а, Москохахь а (1940); москохан исбаьхьалчийн акварелан гайтамехь (1956), иштта кхин а гайтамашкахь.

 ГӀуллакхаш 
 РСФСР исбаьхьаллин хьакъ долу гӀуллакххо (1946).
 А. Н. Островскийн «Снегурочка» жайнин суьрташ дахкарна (1966 ш.) билгалваьккхира Йерриг союзан «1966—1967 шерийн уггаре дика арахецараллаш» къовсаман 2-гӀа тӀегӀанан дипломца; К. Я. Горбуновн «Ша бохор» (1973) жайнин суьрташ дахкарна — Йерриг союзан «1973 шеран уггаре дика арахецараллаш» къовсаман  диплом делира.
 1967 шарахь «Пресня. 1905 шо» а, «Октябран цӀен гвардихой» а серера чархан белхашна совгӀат дира ССРС Исбаьхьаллин академин детин мидалца.

 Литература 
 Милотворская Мария Борисовна. Адриан Михайлович Ермолаев. — Москва : Сов. художник, 1960. — 63 с., 1 л. портр. : ил.
 Ермолаев Адриан Михайлович // Художник в современной детской книге: очерки / Элла Зиновьевна Ганкина. — М.: Советский художник, 1977. — С. 166—168, 249—251.
 Ермолаев Адриан Михайлович // Художники народов СССР: биобиблиографический словарь в 6 т. Т. 4. Кн. 1: (Елева — Кадышев) / Академия художеств; НИИ теории и истории изобразительных искусств; гл. сост. и библиограф О. Э. Вольценбург. — М. : Искусство, 1983. — С. 43.

 Билгалдахарш 

 Хьажоргаш 
 Ермолаев Адриан Михайлович 
 ЕРМОЛАЕВ Адриан Михайлович

Категори:Саратовн исбаьхьаллин А. П. Боголюбовн цӀарах доьшийлин арахецархой
Категори:Россера гражданийн тӀамера декъахой
Категори:ССРС графикаш
Категори:Ленинградан ЙИИ арахецархой
Категори:ССРС Исбаьхьалчийн бертан декъашхой
Категори:XX бӀешеран графикаш